Centar za ženske studije Rijeka

**Centar za ženske studije** (skraćeno: CZS Ri) otvoren je 1. ožujka 2016. godine pri Filozofskom fakultetu u Rijeci kao znanstveno-istraživačka je platforma, prostor spajanja znanosti, umjetnosti i aktivizma, te povezivanje studenata_ica, istraživača_ica, znanstvenica_ka, umjetnica_ka, dionika_ca civilnoga društva i angažiranih građana_ki oko tema vezanih uz feminizam, rodnu, kritičku te teoriju seksualnosti.

Centar kroz svoj rad doprinosi stvaranju društva jednakih prilika za sve građanke i građane, širi svijest o važnosti rodne jednakosti, o ženskim ljudskim pravima, kao i pravima drugih ranjivih skupina. Primarni cilj Centra kontinuirano je informiranje i educiranje svih dionika društvene zajednice, kao i poticanje suradnje među znanstvenicama/ima koji djeluju pri Sveučilištu u Rijeci, na Filozofskom fakultetu u Rijeci, a čiji se znanstveni rad temelji na ili se dotiče feminističke i rodne teorije, bez obzira na disciplinu ili polja znanja (primjerice filologija, psihologija, studiji medija i kulture itd.).

Brigita Miloš, poslijedoktorandica pri Odsjeku za kulturalne studije Filozofskog fakulteta Sveučilišta u Rijeci, gdje je zaposlena od 2012. godine, prva je, i za sada jedina, koordinatorica Centra.

Tijekom akademske godine 2015./2016. aktivno sudjeluje u inicijativi za pokretanjem nekog oblika akademski prepoznatog rodnostudijskog i feminističkog poučavanja i učenja. Inicijativa se okončala uspostavom Centra za ženske studije pri Filozofskom fakultetu u Rijeci (Odluka Senata Sveučilišta u Rijeci o uspostavi  Centra od 1. ožujka 2016.), kao prve akademske ustrojbene jedinice u tom području u Republici Hrvatskoj. 

### Ciljevi Centra
# Stimuliranje informiranosti, povezanosti i suradnje među znanstvenicima_cama. 
# Stimuliranje interdisciplinarnog pristupa istraživanju na Sveučilištu u Rijeci.
# Povezivanje članova Centra s domaćim i međunarodnim dionicima visokog obrazovanja. 
# Omogućavanje zajedničkog predstavljanja i promoviranja znanstvenog i stručnog rada na temu feminističke i rodne teorije seksualnosti i spolnih/rodnih identiteta.
# Pokretnaje interdisciplinarnog onilne časopisa.
# Omogućavanje pokretanja kolegija i drugih obrazovnih programa na preddiplomskoj, diplomskoj i/ili poslijediplomskoj razini.

### Projekti i programi
* Kino učionica: Program namijenjen feminističkom i rodnoteorijskom čitanju filma i drugih vizualnih umjetnosti u prostoru Art-kina Croatia u Rijeci. Cilj programa je poticanje dijaloga između studentica kulturalnih studija FFRI, građana/ki, feministkinja i drugih aktivista/kinja, znanstvenika.ca te vizualnih umjetnika/ca. Program je do sredine 2021. imao tri ciklusa: *Gledaj [[Mizoginija|mizoginiju]]*, *Marginalne* i *Pogled (P)otpora*. Program je financijski podržao SKC i Grad Rijeka. 
*  Lady - istraživanje nasilja nad starijim ženama: Istraživački projekt Udruge za pomoć ovisnicima "Vida" Rijeka u partnerstvu sa CZS Ri. Kroz kvalitativno istraživanja putem fokus skupina, studije slučaja i medijske analize diskursa nastojalo se doprijeti do dubljeg razumijevanja fenomena nasilja prema starijim ženama.
* HOOD - humano obrazovanje, odgovorno društvo. U sklopu projekta udruga LORI je kroz partnerstvo sa CZS Ri, Udrugom Pariter i SOS pokrenula kolegij "Rod, seksualnost i identiteti – od opresije do ravnopravnosti". Ovo je prvi kolegij na Sveučilištu u Rijeci koji kroz metodu društveno korisnog učenja povezuje teme ljudskih prava, LGBTIQ tematike, rodno uvjetovanog nasilja, rodne ravnopravnosti, feminističke i rodne teorije te teorije seksualnosti. Metoda društveno korisnog učenja podrazumijeva povezivanje zajednice s visokoobrazovnom ustanovom, a studenti/ice svojim angažmanom na kolegiju postaju nositelji/ice pozitivnih društvenih promjena u lokalnoj zajednici. Projekt je financiran sredstvima iz Europskog socijanog fonda.

## Izvori

## Vanjske veze
Centar za ženske studije pri Filozofskom fakultetu u Rijeci

Udruga za pomoć ovisnicima "Vida" Rijeka